1858 ஆம் ஆண்டு பிப்ரவரி மாதம் பதினோராம் தேதி மாலைப்பொழுதில் பெர்னதெத் தன் சகோதரியுடனும் இன்னொரு தோழியுடனும் மசபிள் க்ரொத்தோ ("Massabielle") என்ற மலைப்பாங்கான பகுதிக்கு விறகு பொறுக்கச் சென்றார். அவ்விடத்தில் லெ கேவ் (LE GAVE)  என்ற ஆறு ஓடிக்கொண்டிருந்தது. அங்கு அவள் முன் ஒரு அழகான பெண் தோன்றினாள். முதன் முறை தோன்றியபோது அவள் பெயரை சொல்லாத அப்பெண், அடுத்தடுத்த சந்திப்புகளில் பெர்னதெத்திடம் தன்னை அமலோற்பவ அன்னை ('நாமே அமல உற்பவம்') என்று வெளிப்படுத்தினாள். இதற்கு பாவம் எதுவுமின்றி பிறந்தவர் என்பது அர்த்தம்.

1858 ஆம் ஆண்டு, பிப்ரவரி மாதம் 11 ஆம் தேதி முதல் யூலை மாதம் 16 ஆம் தேதி வரை கன்னி மரியாள் பெர்னதத்துக்கு மொத்தம் பதினெட்டு முறை காட்சி கொடுத்தார். மரியன்னை பெர்னதெத்திற்கு காட்சி கொடுத்ததன் அடிப்படையில் அவர் ' தூய லூர்து அன்னை ' என்று அழைக்கப்படுகிறார். கத்தோலிக்கம் பற்றி அதிகமறியாத பெர்னதெத் பங்குத் தந்தை அருட்திரு.பெர்மல் என்பவரிடம் தான் கண்ட காட்சி குறித்து தெரிவித்தாள். ஒரு காட்சியில் மரியன்னை தனக்கு அங்கு ஓர் ஆலயம் கட்டப்பட வேண்டும் என்று கேட்டுக் கொண்டார்.  திருத்தந்தை 9ம் பயஸ், லூர்து அன்னையின் வணக்கத்திற்கு அனுமதி வழங்கினார். அதன் பிறகு அன்னை மரியா காட்சி அளித்த மசபியேல் குகையின் அருகே, மரியாவின் பெயரில் பெரிய ஆலயம் ஒன்று கட்டி எழுப்பப்பட்டது.

குணமளிக்கும் சாட்சியங்கள்
காட்சிகளும், புனிதப்பயணங்களும்
சமகாலம்
புனித லூர்து அன்னை ஆலயம்